110บริษัทพบนักลงทุนเริ่ม8ส.ค.นี้
110 บจ.เข้าร่วมกิจกรรมพบนักลงทุน เริ่ม 8 ส.ค.นี้
19 ส.ค. 2554

110 บจ.เข้าร่วมกิจกรรมพบนักลงทุน เริ่ม 8 ส.ค.นี้ 
นายชนิตร ชาญชัยณรงค์ ผู้ช่วยผู้จัดการ กลุ่มงานผู้ออกหลักทรัพย์และบริษัทจดทะเบียน ตลาดหลักทรัพย์แห่งประเทศไทย (ตลท.) เปิดเผยว่า บริษัทจดทะเบียน (บจ.) ให้ความสนใจในกิจกรรม Opportunity Day ในไตรมาส 2 ปีนี้ จำนวน 110 บริษัทซึ่งนับว่าสูงที่สุดเท่าที่เคยจัดมา สะท้อนถึงความเชื่อมั่นของบริษัทในผลประกอบการครึ่งแรกปีนี้
“1 ใน 3 บริษัทที่มาพบผู้ลงทุนครั้งนี้เป็นบริษัทที่ร่วมกิจกรรมติดต่อกันทุกไตรมาสในรอบปีที่ผ่านมา และมี 7 บริษัทที่ร่วมกิจกรรมเป็นครั้งแรก” นายชนิตร กล่าว
สำหรับบริษัทจำนวน 110 บริษัท มาจาก ตลท. 91 บริษัท และ mai 19 บริษัท รวมมูลค่าหลักทรัพย์ตามตลาดกว่า 2.46 ล้านล้านบาท ร่วมเสนอผลการดำเนินงานให้ผู้ลงทุนในวันที่ 8 ส.ค.8 ก.ย.นี้ มีการถ่ายทอดสดผ่าน Webcast ปัจจุบันมีผู้เข้าชมกว่าหนึ่งแสนรายจาก 82 ประเทศ
นายชนิตร กล่าวว่า บจ.ที่ร่วมกิจกรรมครั้งนี้ เพิ่งได้รับการคัดเลือกเข้าคำนวณดัชนี SET50 และ SET100 ในช่วงครึ่งหลังของปี 2554 คือ บริษัท บางจากปิโตรเลียม (BCP) และบริษัท สยามฟิวเจอร์ ดีเวลอปเมนท์ (SF)
นอกจากนี้ มีบริษัทน้องใหม่ที่เข้าจดทะเบียนในปีนี้คือ บริษัท สาลี่ คัลเล่อร์ (COLOR) บริษัท น้ำตาลครบุรี (KBS) และบริษัท คิวทีซี เอนเนอร์ยี่ (QTC)